GiliGold/VAD_KnessetCorpus huggingface dataset:
<שגית אפיק: כמו כן ההצעה תכלול פירוט ביחס לסכום המוקצה למחקר ופיתוח וכן להשקעה ולפיתוח ולמחקר בתחום אנרגיות מתחדשות או בתחום האנרגיה ממקורות מתחדשים.
בועז טופורובסקי: מה עם תחום המחקר הימי?
משה גפני: אני הולך להוריד את זה.
משה גפני: לגבי האנרגיה המתחדשת, זה בסדר?
בועז טופורובסקי: אם לא תעשה מחקר ימי, אני אתנגד עם רביזיה.
משה גפני: למה זה הפך להיות משהו כזה?
בועז טופורובסקי: שר המדע, הטכנולוגיה והחלל ביקש משהו ספציפי.
משה גפני: את מה שהוא ביקש, הוא קיבל.
משה גפני: הוא קיבל את המחקר והפיתוח ואחרי כן נולד המחקר הימי.
<יוגב גרדוס: הוא ישמור לעצמו את הזכות להעלות הסתייגות.
משה גפני: שיעלה הסתייגות במליאה.
בועז טופורובסקי: אני מגיש על זה רביזיה.
משה גפני: אנרגיה מתחדשת אושר.
משה גפני: אנרגיה מתחדשת, אושר.
<קריאה: זה שר המדע נגד שר האוצר?
משה גפני: שר המדע מבקש להוסיף את המחקר הימי.
משה גפני: אני חבר של שר המדע ואני מקבל את הדברים שלו.
משה גפני: אני כל הזמן ניסיתי לא להיכנס לפירוט אבל זה יכניס לפירוט.
משה גפני: מי בעד להוסיף את המחקר הימי?
משה גפני: המחקר הימי נדחה.
משה גפני: המחקר הימי לא נכנס.
משה גפני: לגבי הנושאים האחרים.
<יוגב גרדוס: אנחנו מבקשים חמש דקות הפסקה.
משה גפני: קיבלתם.
משה גפני: הפסקה עשר דקות.
בועז טופורובסקי: מתי יהיה הדיון ברביזיה?
משה גפני: אני אנסה לשכנע אותך לרדת מזה.
בועז טופורובסקי: שכנע אותם.
בועז טופורובסקי: לא אותי.
משה גפני: אני אדבר עם המנכ"לית.
משה גפני: אני אדבר עם מי שאתה רוצה.
משה גפני: זה יפגע במחקר.
משה גפני: או שלא מתחשבים במה שכתוב, שהוועדה תדון, או שכן מתחשבים ואם מתחשבים, ייתנו העדפה למחקר הימי על פני המחקר הרגיל.
משה גפני: בועז, אני צריך את ההקשבה שלך.
משה גפני: תהיה ועדה מיוחדת והוועדה המיוחדת בתחילת הקדנציה תיקבע על ידי ועדת הכנסת לדיון על התקציב.
משה גפני: לוועדה המיוחדת תצורף גם ועדת הכספים ותהיה ועדה משותפת עם ועדת הכספים, בראשה יעמוד יושב ראש הוועדה המיוחדת כפי שנקבע בוועדת הכנסת אלא אם כן ועדת הכנסת מחליטה אחרת והכל נעשה בתחילת הקדנציה.
בועז טופורובסקי: תהיה ועדה מיוחדת שהיא משותפת לוועדת הכספים או רק משותפת לוועדת הכספים לעניין זה?
<שגית אפיק: רק לעניין התקציב.
בועז טופורובסקי: מה עוד יש לה לעשות?
<יוגב גרדוס: הדוחות, האישור של ההלוואה, שינויים.
משה גפני: בוועדה יהיו עשרה חברים.
בועז טופורובסקי: תהיה ועדה מיוחדת ורק לעניין התקציב תהיה ועדה משותפת עם ועדת הכספים.
משה גפני: פשרה מפא"יניקית.
בועז טופורובסקי: יושב ראש הוועדה המיוחדת ייקבע על ידי ועדת הכנסת?
בועז טופורובסקי: יושב ראש הוועדה המשותפת המיוחדת, גם עליו יוחלט על ידי ועדת הכנסת?
משה גפני: אתה עכשיו סיבכת את זה.
בועז טופורובסקי: אתם סיבכתם אותי.
משה גפני: אני הסתבכתי בגללם אבל אני מנסה להסביר אותם.
משה גפני: תוקם ועדה מיוחדת בתחילת הקדנציה.
משה גפני: בוועדה המיוחדת יהיו תשעה חברים.
משה גפני: ייבחר לה יושב ראש כמו שנבחר בכל ועדה בכנסת.
משה גפני: לתקציב הקרן, לתקציב השימושים בקרן, תוקם ועדה משותפת שהיא תהיה הוועדה המיוחדת יחד עם ועדת הכספים ובראשה יעמוד יושב ראש הוועדה המיוחדת אלא אם כן ועדת הכנסת בתחילת הקדנציה קבעה אחרת, שזה לא יהיה היושב ראש אלא חבר אחר מהוועדה.
משה גפני: זאת ההצעה שלהם.
<יוגב גרדוס: זאת פשרה שלנו.
<יוגב גרדוס: לא הצעה.
<מוריס דופרמן: זאת הצעה משותפת עם יושב ראש הוועדה.
<יוגב גרדוס: לחילופין, אפשר לא להקים ועדה מיוחדת ולחזור לוועדת הכספים.
בועז טופורובסקי: מי יקבע את יושב ראש הוועדה המיוחדת, ועדת הכנסת?
משה גפני: הכול ועדת הכנסת.
משה גפני: איך מחליטים על יושב ראש ועדה רגיל?
משה גפני: מי בעד אישור הסיכום הזה כפי שהבאתי אותו?
משה גפני: אמרתי, עשרה חברים.
<שגית אפיק: חמישה מהוועדה לפיקוח על הקרן.
משה גפני: בדיון על התקציב של הקרן אחת לשנה תהיה ועדה משותפת.
אברהם מיכאלי: למה לא ועדת כספים?
בועז טופורובסקי: יושב ראש ועדת הכנסת יהיה יושב ראש הוועדה המיוחדת.
בועז טופורובסקי: לא יהיה לו רוב ואם לא יהיה לו רוב, תהיה רביזיה ואז לא יהיה לו רוב.
בועז טופורובסקי: אני לא מוכן.
בועז טופורובסקי: שיושב ראש ועדת הכנסת, הוא יושב ראש הוועדה המשותפת.
משה גפני: מי בעד ההצעה שלי כפי שהתקבלה כהצעת פשרה?
אברהם מיכאלי: בוא נבין.
אברהם מיכאלי: אמרנו כל הזמן שהגוף הזה יהיה גוף עצמאי ולא קשור.
משה גפני: היושב ראש הוא יושב ראש הוועדה המיוחדת.
בועז טופורובסקי: אלא אם כן הוחלט אחרת.
אברהם מיכאלי: ואם אין לו רוב?
משה גפני: מה זאת אומרת אין רוב?
משה גפני: באים חברים מהקואליציה ומהאופוזיציה.
משה גפני: כמו ועדה משותפת לתקציב הביטחון.
משה גפני: הם בשום אופן לא מסכימים על הוועדה המיוחדת.
משה גפני: הם לא מסכימים שזה יהיה לבד.
משה גפני: אני חושב שליושב ראש יש השפעה מוחלטת.
משה גפני: יש ברירה שהיא לדחות את הכול בשבוע ואז אני לא יודע מה עוד ייפתח.
בועז טופורובסקי: אני לא רוצה שיושב ראש הוועדה המשותפת יהיה אחד מחלוקת התפקידים.
משה גפני: אבל למה יושב ראש ועדת הכנסת?
בועז טופורובסקי: בוא נזרוק לו את יושבות ראש הוועדה המשותפת הזאת.
משה גפני: מי בעד הצעת הפשרה הזאת?
אברהם מיכאלי: אני רוצה להבין יותר.
משה גפני: יש לנו אפשרות שתהיה ועדה מיוחדת.
בועז טופורובסקי: ועדה מיוחדת צריכה להיות ועדה רצינית עם יושב ראש רציני.
בועז טופורובסקי: יהיה יושב ראש של אחת הוועדות הרציניות.
בועז טופורובסקי: כדי שזה יתנהל כמו שצריך.
בועז טופורובסקי: אני לא רוצה שזה יהיה משחק פוליטי.
בועז טופורובסקי: יזרקו את זה למישהו כעצם וכך זה ייראה.
בועז טופורובסקי: אף פעם לא זורקים כעצם יושב ראש ועדת כספים או יושב ראש ועדת הכנסת אלא זה תמיד משהו מאוד רציני ואדם שמבין את האחריות ואת התפקיד.
בועז טופורובסקי: עכשיו ייתנו את זה למישהו שמחר יזרוק את הכסף הזה או לא יקיים דיונים.
משה גפני: את קרן רווחי הגז ייתנו כעצם למישהו?
בועז טופורובסקי: זה מה שמטריד אותי.
מרדכי יוגב: לכן אני לא מבין למה אני צריך את הזנב של ועדת הכספים.
משה גפני: אני הצעתי שזאת תהיה רק ועדה מיוחדת אבל הם אומרים שהם לא מסכימים לזה.
בועז טופורובסקי: יוגדר שזה יושב ראש ועדת הכנסת.
בועז טופורובסקי: יושב ראש סטטוטורי.
משה גפני: יושב ראש הוועדה הוא זה שבעצם מכתיב את סדר יומה של הוועדה, הוא זה שקובע את הסדרים ואתה יודע את זה.
משה גפני: יהיו חברים נוספים מוועדת כספים.
משה גפני: חשבתי שאפשר להסכים לזה.
משה גפני: באופן עקרוני אנחנו משאירים את זה בוועדה המיוחדת.
משה גפני: בועז, תדע שגם כלפי הציבור המשמעות של העניין היא שלא לקחנו את הקרן והפכנו אותה לחלק מהתקציב.
משה גפני: יש ועדה מיוחדת בעניין הזה.
מרדכי יוגב: כשאתה אומר שוועדת הכנסת תאשר, ברור שזאת תהיה הסכמה קואליציונית.
משה גפני: זה כמו בכל הוועדות.
משה גפני: קואליציה ואופוזיציה, כמו בכל הוועדות.
מרדכי יוגב: זאת אומרת, זאת לא ועדת הכנסת.
מרדכי יוגב: זאת לא תהיה ועדת כנסת, אלא ועדה מיוחדת.
משה גפני: זה המסר כלפי הציבור.
בועז טופורובסקי: המסר כלפי הציבור שזה מישהו רציני וממלכתי, וזאת ועדת הכנסת.
בועז טופורובסקי: זה הופך להיות תקציב ב', ולכן תהיה ועדת הכנסת.
משה גפני: ועדת הכנסת היא רצינית.
משה גפני: זה לא התפקיד של ועדת הכנסת.
משה גפני: מישהו מכם מוכן לפשרה הזאת?
מרדכי יוגב: אנחנו עלולים למצוא את עצמנו במצב כמו שאין יושב ראש לוועדת החוץ והביטחון.
משה גפני: אבל זה כמו כל ועדה בכנסת.
משה גפני: הרי מה קורה בתחילת קדנציה?
משה גפני: יושב ראש ועדת הכנסת מכנס את הוועדה ומקבל החלטה על המינויים של כל הוועדות.
משה גפני: כאן תהיה עוד ועדה שישימו בה איש רציני כי יהיה בה הרבה כסף.
בועז טופורובסקי: או שישימו בה איש לא רציני ואז אנחנו נהיה בבעיה.
משה גפני: אבל איש לא רציני אפשר לשים גם בוועדת הכספים וגם בוועדת הכנסת.
בועז טופורובסקי: נכון, ואז בכלל נהיה בבעיה.
משה גפני: סתם להתעקש על זה?
משה גפני: את בועז אני לא מצליח לשכנע.
משה גפני: אתכם אני מצליח לשכנע או שגם זה לא?
אברהם מיכאלי: אתה אומר לי שהם לא יסכימו, אז מה הם יעשו?
אברהם מיכאלי: ימשכו את החוק?
משה גפני: יתחיל עוד פעם דיון ותהיה רביזיה.
מרדכי יוגב: מי אתם רוצים שיעמוד בראש הוועדה?
משה גפני: לפי ההצעה של הפשרה.
משה גפני: הם רוצים יושב ראש ועדת כספים או יושב ראש ועדת כנסת.
בועז טופורובסקי: יושב ראש ועדת הכנסת, זה הפתרון הכי טוב.
אברהם מיכאלי: אני מסכים.
מרדכי יוגב: למה שלא יהיה יושב ראש ועדת כספים?
משה גפני: אני רוצה לנתק את זה.
מרדכי יוגב: עם ועדה מיוחדת.
משה גפני: אני לא רוצה שזה יהיה.
משה גפני: זה יהיה חלק מהתקציב.
משה גפני: הם יעשו קידוש בשבת על זה.
משה גפני: אני רוצה שזה יהיה תקציב מיוחד.
משה גפני: יוגב, אתה מצביע אתי או נגדי?
מרדכי יוגב: אני מרגיש שאני לא מספיק יודע לומר.
בועז טופורובסקי: זה לא פייר מה שאתה עושה.
מרדכי יוגב: אנחנו בסוף צריכים לראות איך בסוף גפני יעמוד בראש.
משה גפני: כולם אומרים שאם אני אחזור, אני אחזור לוועדת הכספים ואני נלחם נגד זה.
מרדכי יוגב: זה יכול לגרום למצב שקיים היום כשאין יושב ראש לוועדת החוץ והביטחון.
משה גפני: אתם מערבים מין בשאינו מינו כיוון שהמאבק כאן הוא שהקרן תהיה עצמאית, שהיא תהיה מחוץ לתקציב המדינה ושהמנגנון שמטפל בעניין הזה יהיה מחוץ לוועדת כספים.
מרדכי יוגב: גם אין לו שוטף חוץ מחודש בשנה.
משה גפני: יש בשוטף אבל אלה לא הדברים המרכזיים.
בועז טופורובסקי: אז יהיה שם מישהו שיחזיק את כולם.
בועז טופורובסקי: לכן זה לא יכול להיות יושב ראש ועדת הכספים כי אם זה מישהו שישחק משחקים, זה יגיע לוועדת הכספים.
בועז טופורובסקי: אין לי בעיה שזאת לא תהיה ועדה משותפת עם ועדת הכספים אבל שיושב ראש הוועדה יהיה יושב ראש סטטוטורי.
משה גפני: הוא ייבחר בתחילת הקדנציה.
משה גפני: לא ישימו מישהו לא רציני.
מרדכי יוגב: הוועדה לא תהיה ועדה פעילה אלא ועדה שמתכנסת אד-הוק.
משה גפני: היא מתכנסת כמה פעמים בשנה לקבל את הדוחות.
בועז טופורובסקי: מן הראוי שזה יהיה מישהו שחי את הכנסת.
משה גפני: זה יהיה חבר כנסת שחי את הכנסת.
משה גפני: למה אתם חושבים שזה יהיה איש לא רציני?
בועז טופורובסקי: אולי תכתוב יושב ראש ועדת הכנסת או מישהו אחר שהחליטה עליו ועדת הכנסת.
משה גפני: זה אפשר להחליט בכל מקרה.
<שגית אפיק: מי ייתן לה ייעוץ משפטי?
משה גפני: זאת עוד בעיה.
משה גפני: ועדת הכנסת יכולה להחליט שזה יהיה יושב ראש ועדת הכנסת.
בועז טופורובסקי: בוא נגדיר.
בועז טופורובסקי: תגיד יושב ראש ועדת הכנסת.
בועז טופורובסקי: תבינו את גודל האחריות להיות יושב ראש הוועדה הזאת.
משה גפני: לפעמים יושב ראש ועדת הכלכלה יותר חשוב.
משה גפני: למה אתה נותן ציונים כאלה?
בועז טופורובסקי: כולנו יודעים שיושב ראש ועדת הכנסת, זה לא בא מתוך מחשבה שוועדת הכנסת יותר חשובה מוועדת הכלכלה או מוועדת החוץ והביטחון.
בועז טופורובסקי: זה בא מתוך שני אלמנטים.
בועז טופורובסקי: האחד, בוועדת הכנסת תמיד זה מישהו שיש לו ממלכתיות מהרבה מאוד בחינות.
משה גפני: אני לא רוצה לדבר, אבל ממש לא.
בועז טופורובסקי: לא יכול להיות מצב שלא יהיה יושב ראש לוועדת הכנסת כי אז הכנסת לא תתפקד.
בועז טופורובסקי: אם אין יושב ראש לוועדת החוץ והביטחון, מערכת הביטחון מתפקדת.
בועז טופורובסקי: אם אין יושב ראש לוועדת הכלכלה, הוועדה מתפקדת.
משה גפני: ועדת הכנסת, לא תמיד היו בא אנשים רציניים, עם כל הכבוד ואני לא מתכוון למישהו מוגדר.
מרדכי יוגב: מה המניעה מבחינת
מרדכי יוגב: כם שייבחר אדם רציני?
מרדכי יוגב: יכול להיות שצריך לשים לו גם כללים לעמוד בהם, כמו ששמים ליושב ראש דירקטוריון.
משה גפני: הוא חבר כנסת.
משה גפני: בחבר כנסת אי אפשר לדבר סרה.
מרדכי יוגב: כן, אבל אני מרשה לעצמי.
משה גפני: בועז, אל תצביע נגדי.
בועז טופורובסקי: מה זה אל תצביע?
בועז טופורובסקי: כל מה שאני מבקש, בסוף אני מוותר.
בועז טופורובסקי: חוק הדורות הבאים - לא, זה חוק למען אזרחי ישראל, שריון – אני צריך להגיש רביזיה, שר המדע מבקש את המחקר הימי – אתה אומר לי שאתה לא מביא מחקר ימי.
משה גפני: החוק הזה יצא חוק יפהפה.
משה גפני: למה לא להשאיר את האווירה החגיגית?
בועז טופורובסקי: אני מנסה.
בועז טופורובסקי: אין לי דרך אחרת.
בועז טופורובסקי: מה אתה רוצה שאני אעשה?
בועז טופורובסקי: להיכנע להם לגמרי?
בועז טופורובסקי: ללכת על גחוני?
מרדכי יוגב: בואו נראה על מה יש הסכמות.
מרדכי יוגב: יש הסכמה על כך שזאת תהיה ועדה שמוקמת כמו כל ועדות הכנסת.
משה גפני: ועדה לפיקוח על הקרן.
מרדכי יוגב: אנשי קואליציה ואופוזיציה והיא עם ועדת הכספים.
<יוגב גרדוס: היא מפקחת על הקרן, על ההלוואה הכספית.
מרדכי יוגב: היא מפקחת על הקרן ועם ועדת כספים מאשרת.
משה גפני: ועדת כספים לא בעניין.
מרדכי יוגב: עם ועדת כספים היא מאשרת את אחוזי המימוש או את יעדי המימוש.
משה גפני: היא לא קשורה לוועדת הכספים.
משה גפני: הוצעה הצעת פשרה.
מרדכי יוגב: את התקציב היא עושה עם ועדת הכספים.
משה גפני: את התקציב, נכון.
מרדכי יוגב: כמו שעושה ועדת החוץ והביטחון עם ועדת הכספים בעניין תקציב הביטחון.
אברהם מיכאלי: איפה העצמאות בוועדה המשותפת?
משה גפני: היושב ראש הוא יושב ראש הוועדה.
אברהם מיכאלי: אנחנו נסמוך עליו?
משה גפני: יש לו יותר חברים מהוועדה המיוחדת.
משה גפני: ועדת כספים היא קואליציה ואופוזיציה.
משה גפני: בכל מקרה זה המצב.
משה גפני: השאלה לאן מנווטים את זה.
משה גפני: מיכאלי, אם אתה שואל אותי, אני לא שלם עם זה.
מרדכי יוגב: אני אגיד את דעתי המאוד ברורה.
מרדכי יוגב: אני לא חושש לעמדתו של גפני ואני אסביר למה.
משה גפני: לא, אל תפתח את זה עכשיו מחדש.
מרדכי יוגב: תן להסביר.
מרדכי יוגב: אתה רוצה שאני אשכנע.
מרדכי יוגב: כשם שכעת לצורך העניין, בלי לפגוע באף אחד, כולם מוכשרים וכולם טובים, אבל לראש הממשלה יש קושי שנובע אולי משתי סיבות במינוי של עפר שלח, בלי לפגוע בו.
מרדכי יוגב: זה ברור וכולם רואים.
מרדכי יוגב: האחת, יש לו הרבה ידע, יש אולי פחות ניסיון ולקיחת אחריות, ושנית, אולי יש לו עמדות נוגדות לשלו.
מרדכי יוגב: לצורך העניין ראש הממשלה או הקואליציה, הם הרי אלה שיקבעו מי יהיה היושב ראש, אין לי ספק שהוא ירצה למנות שם אדם רציני כי אחרת הוא ייפול.
מרדכי יוגב: הוא ירצה למנות אדם שיש לו ניסיון כלכלי.
מרדכי יוגב: הוא ירצה למנות מישהו עם יעדים, עם חזון, מישהו רציני, מישהו שהיה קודם שופט, שהיה פרופסור, מישהו שייקח את הדברים בכובד ראש.
מרדכי יוגב: אני מודה שבכנסת הזאת, וגפני יעיד, יש יותר אנשים עם כובד ראש מכפי שאני זוכר בכנסת בגללה אני כאן, כנסת שהייתה לפני תהליך ההתנתקות וניסינו להשפיע וראינו פחות רצינות.
משה גפני: אני רוצה להצביע על הצעת הפשרה.
בועז טופורובסקי: אני מבין מה אתה אומר, אבל אני בן אדם פרגמטי.
משה גפני: עם כל הכבוד, פעם ראשונה שאומרים עלי שאני לא פרגמטי.
מרדכי יוגב: אין לי ספק שמי שימונה על ידי הנהלת הקואליציה, הם לא ירצו ליפול בזה.
מרדכי יוגב: הם לא ירצו שזה יהיה אדם שיפיל אותם כי מיד יוגש בג"ץ.
בועז טופורובסקי: תן לי להבין שהבנתי הכול.
בועז טופורובסקי: ועדה מיוחדת תקום על ידי ועדת הכנסת שתבחר כמו שהיא עושה לגבי כל הוועדות, כולל היושב ראש.
בועז טופורובסקי: ענייני התקציב, תהיה ועדה משותפת עם ועדת הכספים.
בועז טופורובסקי: אם שלושה ימים לפני הגשת התקציב הוועדה המשותפת הזאת לא מגישה את התקציב, זה עובר לוועדת הכספים?
מרדכי יוגב: אתה חושב שהוועדה המיוחדת הזאת תישאר באוויר ולא תעביר את מה שצריך?
משה גפני: זה הכול הטבה לאזרחים.
בועז טופורובסקי: הבנתי, אבל מה הבעיה שלך?
משה גפני: יש לי בעיה כי אני חושב שהוועדה המיוחדת צריכה להיות בנפרד.
משה גפני: כמו שמוטי אומר אני חושב שהיושב ראש שהקואליציה תבחר יהיה אדם רציני.
משה גפני: מתחת לפני השטח הם פשוט רוצים לחבר את זה בכל מחיר לוועדת הכספים.
בועז טופורובסקי: למה לא להגיד שמוציאים את זה מוועדת הכספים במובן שאני אומר שאם לא ימונה יושב ראש, יושב ראש הוא יושב ראש ועדת הכנסת שזאת ברירת המחדל?
משה גפני: למה לא ימונה?
משה גפני: למה ממונים יושבי ראש לכל הוועדות בתחילת הקדנציה?
משה גפני: הבעיה של עפר שלח ושל צחי הנגבי היא שאנחנו באמצע קדנציה.
משה גפני: אם זה היה בתחילת הקדנציה, לא הייתה בעיה.
בועז טופורובסקי: גפני, בסדר.
משה גפני: מי בעד אישור הפשרה כפי שהוצגה על ידי?
משה גפני: הצעת הפשרה התקבלה ואושרה פה אחד.
משה גפני: לגבי הנושא של "תקבע הוועדה" בסעיף 43(ב).
משה גפני: מעירה לי שגית, ובצדק, שצריך לנסח את זה באופן כזה שיאמר איך הוועדה קובעת.
משה גפני: הנוסח צריך להיות מתואם בין היועצת המשפטית שלכם לבין היועצת המשפטית שלנו.
משה גפני: זה צריך להיות כמו שמנוסח בוועדה עת הכנת התקציב.
בועז טופורובסקי: מה עם הרביזיה שלי על המחקר הימי?
מרדכי יוגב: לא צריך אותה.
משה גפני: מי בעד הרביזיה על המחקר הימי של חבר הכנסת בועז טופורובסקי?
מרדכי יוגב: ואם ישראל צריכה כרגע מחקר לווייני?
בועז טופורובסקי: אבל זה לרבות.
בועז טופורובסקי: זה לא במקום.
מרדכי יוגב: אם ישראל צריכה כרגע מחקר לווייני?
בועז טופורובסקי: זה לרבות.
מרדכי יוגב: אבל אם יש לך שם הכול?
משה גפני: אין בכלל אלא מה שבפרט.
משה גפני: אתה מוציא את כל המחקרים האחרים.
בועז טופורובסקי: זה היה לבקשת שר המדע.
משה גפני: הפירוש הוא שיורדים מחקרים אחרים.
משה גפני: מי בעד הרביזיה של חבר הכנסת טופורובסקי?
משה גפני: הרביזיה נדחתה.
בועז טופורובסקי: זה עולה כהסתייגות למליאה?
משה גפני: אני מצביע על כל החוק.
משה גפני: מי בעד סעיף 43 כולו?
בועז טופורובסקי: אני מגיש על סעיף 43 רביזיה.
בועז טופורובסקי: תגיד לי מתי אתה מצביע.
בועז טופורובסקי: תגיד לי מתי יש את הדיון ברביזיה.
בועז טופורובסקי: \
בועז טופורובסקי: כך אני רוצה.
בועז טופורובסקי: כשמסכמים דברים ולא עומדים בהם, גם דברים אחרים ישתנו.
בועז טופורובסקי: יהיה גם מחקר ימי.
משה גפני: עם מי סוכם?
בועז טופורובסקי: סוכם על מחקר ימי.
בועז טופורובסקי: סוכם אתי.
בועז טופורובסקי: אתם אני מגיע לפשרה הזאת, סתם אני עושה מה שאתה רוצה והכול סתם.
משה גפני: מי בעד אישור סעיף 43?
משה גפני: סעיף 43 נתקבל.
בועז טופורובסקי: אני בעד ואני מגיש רביזיה.
משה גפני: סעיף 43 אושר.
משה גפני: יש לך רביזיה על כל החוק?
בועז טופורובסקי: על סעיפים 41 עד 45.
משה גפני: יש רביזיה של חבר הכנסת טופורובסקי על סעיפים 41 עד 45.
משה גפני: אני מודה לממשלה, לנציגי הממשלה, אני מודה לייעוץ המשפטי, אני מודה למנהלת הוועדה, אני מודה לכולם ואני אודיע מתי נצביע על הרביזיה.
משה גפני: על סדר-היום: בקשה לרוויזיה של חבר הכנסת בועז טופורובסקי ושלי.
משה גפני: חבר הכנסת בועז טופורובסקי, אם אתה יכול לומר מה אתה רוצה ברוויזיה לפני שנצביע.
בועז טופורובסקי: היה עניין לגבי ישיבה שתנהל את - - -
בועז טופורובסקי: ועדה, סליחה, שתנהל את פדיון התקבולים והתמלוגים שייתן הגז.
אברהם מיכאלי: יש עתיד אומר שהישיבה תנהל את הקרן, אמירה.
משה גפני: הוא דיבר היום גם דברים טובים בוועדת הכספים.
בועז טופורובסקי: אני לא יודע מה קורה לי, ההתחזקות שלי וההתקרבות שלי.
משה גפני: הוועדה שתנהל את - - -
בועז טופורובסקי: הייתה איזושהי הצעת פשרה שלא הייתה מקובלת עלי, חשבתי ואני חושב שבראש הוועדה צריך לוודא שיעמוד אדם שבהגדרה שלו ממלא תפקיד משמעותי בכנסת ישראל, והצעתי שזה יהיה יו"ר ועדת הכנסת, ועל זה הרוויזיה.
משה גפני: בוועדה כשדנו על העניין הזה לא קיבלתי את העמדה הזו בגלל שבכל אופן לא רציתי שיהיה מישהו מוגדר שיעמוד בראש הוועדה.
משה גפני: טענו אנשי הממשלה שלא יכול להיות שיהיה מישהו בראש ועדה כזאת שלא יהיה איש בכיר – לא מדובר על מישהו מוגדר מכיוון שאנחנו מדברים על כל השנים – צריך שיהיה מישהו שיעמוד בראש הוועדה שיהיה איש בכיר ואחראי יותר מאשר חבר כנסת רגיל.
משה גפני: לא קיבלתי את זה, חשבתי שזה לא צריך להיות, ואז הגענו לכל מיני פשרות.
משה גפני: כשהתחלנו לנסח את זה, ראינו שהולכת לצאת הצעת חוק מתחת ידי הוועדה שהיא ממש לא מקצועית, לא רצינית, ולא קשורה לכל העניין, ואז רק חמור לא חוזר בו, וחזרתי בי, אמרתי: אני מקבל את הצעת הפשרה, אני חושב שבועז צדק.
משה גפני: אני מקבל את הצעת הפשרה שהצעתם, ולכן אני רוצה להצביע על ההצעה הזאת.
אברהם מיכאלי: מי יהיה?
אברהם מיכאלי: יושב-ראש ועדת הכנסת?
משה גפני: יושב-ראש ועדת הכנסת בכל קדנציה.
משה גפני: זהו, אין צורך להגיב.
<יוגב גרדוס: אם זה הדבר היחיד שמשתנה מההסכמות שהגענו אליהם.
משה גפני: לא, משתנה הכול.
<יוגב גרדוס: אם משתנה הכול, אז צריך לפתוח את זה לדיון.
משה גפני: לא, אני לא פותח את זה לדיון.
משה גפני: זה התחיל ככה, זה התחיל בזה שעשינו טלאי על גבי טלאי על גבי טלאי, קבענו שבתקציב תהיה ועדה משותפת, בגלל שלא הסכמתי ליושב-ראש ועדת הכנסת, אז צריך שתהיה ועדה משותפת.
משה גפני: לא יודע אם חמשת חברי ועדת הכספים יהיו יותר טובים מאשר חמשת חברי הוועדה, אבל דרשתם.
משה גפני: אמרנו שהיות שבראש הוועדה לא עומד מישהו אחראי – מה שאני לא מקבל, אבל אמרתם – לכן אם חס וחלילה הוא לא יאשר את התקציב שלושה ימים לפני אישור התקציב, אז זה יעבור כולו לוועדת הכספים, את כל זה אני לא יכול לקבל, אין מציאות כזאת.
משה גפני: ולכן הסכמתי לקבל את ההצעה הזאת שבראש הוועדה עומד איש אחראי - מה שבועז הציע - והאיש האחראי הזה מביא את זה כמו שביקשתם בקריאה הראשונה יחד עם כולם, בשנייה ושלישית החוק מחייב אותו להביא יחד עם כולם.
משה גפני: מי שמביא את זה בסופו של דבר - זה כמו שמפצלים את חוק ההסדרים או דברים דומים, אפילו את תקציב הביטחון.
משה גפני: כל המציאות הזאת הופכת להיות נורמלית, אי-אפשר להעביר חוק אחר, זה הכול.
<יוגב גרדוס: לנו יש בעיות משפטיות, משרד המשפטים יכול להסביר, בעיות חוקתיות אפילו.
משה גפני: חוקתיות?
בועז טופורובסקי: עד שהוא מסביר על הבעיות החוקתיות, אני רק רוצה להבין, יו"ר הוועדה זה יו"ר ועדת הכנסת.
בועז טופורובסקי: וחברי הוועדה נבחרים על-ידי ועדת הכנסת.
משה גפני: כן, על-ידי ועדת הכנסת.
<יוגב גרדוס: בכל מקרה, לוותר על הוועדה המשותפת ולהחליף את זה ביושב-ראש ועדת הכנסת מקובל עלינו לחלוטין.
<יוגב גרדוס: עדיין יש בעיה, מה קורה – בגלל שפיצול התקציב הוא משמעותית שונה מפיצול של חוק ההסדרים אז יש פה בעיה.
משה גפני: אז יש בעיה, לא נורא עם הבעיה הזאת, מקסימום מישהו ילך לבג"ץ, אין צורך בעניין הזה.
משה גפני: תאמינו לי, גם אני יודע את הבעיות.
משה גפני: מה שמוצע עכשיו היא הצעה רעה, זאת אומרת, ועדה לא מאשרת, ועומד עליה הנושא הזה שלא קיים בחוקה, לא קיים בחוק, לא קיים בחוק-יסוד: משק המדינה, לא קיים בשום דבר אחר, שאם ועדה לא מאשרת זה עובר לוועדת הכספים והיא תאשר, אין מציאות כזאת, לא ניצור תקדים כזה.
משה גפני: לפי דעתי דווקא ההצעה הזאת היא הצעה לא חוקתית, וזה לא קשור לחוק יסוד: משק המדינה.
משה גפני: חד-משמעית, אני פשוט מקבל את מה שהצעתם, יותר נכון, את מה שהציע חבר הכנסת טופורובסקי, ואתם הסכמתם ורציתם את זה.
משה גפני: לא קיבלתי את זה בישיבה האחרונה, ולכן הגיע טלאי על גבי טלאי על גבי טלאי.
משה גפני: כשהתחיל הניסוח בעניין הזה סמרו שערות ראשי, אמרתי: מה אני הולך לאשר פה?
משה גפני: אני הולך לאשר דבר כזה ששלושה ימים לפני אישור התקציב זה יעבור לוועדת הכספים.
משה גפני: מה לכם ולוועדת הכספים?
משה גפני: יושב-ראש ועדת הכנסת הוא זה שמנתב את החוקים לוועדת הכספים, הוא האיש האחראי ביותר שיש בקואליציה, ואם החוק עובר להיות בראשותו, שום קואליציה, לא ראש ממשלה ולא שר אוצר, לא ישימו אדם שאין לו אחריות על העניין הזה, זה פשוט לחלוטין.
משה גפני: אני מציע, אל תריבו אתי, תעשו לי טובה, בגלל שלא יהיה משהו אחר.
<יוגב גרדוס: אנחנו רוצים להסביר.
<יוגב גרדוס: אפשר הזדמנות להסביר מה הבעיות פה?
משה גפני: כן, אם אפשר בשתי דקות, רק מתוך נימוס.
משה גפני: ספי, אבל באמת בקצרה.
<ספי זינגר: האמת היא שהתחלנו לבדוק – אנחנו מדברים פה על סוג של הליך ייחודי.
<ספי זינגר: קודם כול, הוא לא דומה לתקציב הביטחון.
אברהם מיכאלי: גם הגז ייחודי.
<ספי זינגר: כן, הגז ייחודי.
<ספי זינגר: כשאני אומר שההליך ייחודי, אני בעיקר מתכוון לזה שאנחנו חייבים לבדוק מה המשמעות של ההליך הזה ומה קורה אתו בכל שלב, והמחשבה שלנו הייתה שרצינו להחזיר את זה בסוף לוועדת הכספים בגלל שבעצם מדובר בחוק התקציב.
<ספי זינגר: לחוק התקציב יש השלכות משמעותיות.
משה גפני: אל תחזור לזה.
<ספי זינגר: אני אלך - - -
משה גפני: יש לכם איזה עניין הבוקר לעצבן אותי?
משה גפני: הרי זו הייתה ליבת העניין.
<ספי זינגר: אני עושה את הכי - אני משתדל כמה שיותר לא, אבל זה לא יהיה.
משה גפני: אמר חבר הכנסת טופורובסקי בוועדת הכספים מקודם - לקחתם, לא אתה, הם - את הכסף של הביטוח הלאומי, גם עכשיו אתם לוקחים עוד כסף מהביטוח הלאומי, בעוד 30 שנה, אמר חבר הכנסת טופורובסקי דבר נכון, לא יהיה בכלל כסף בביטוח הלאומי, ואז אם זה יהיה בוועדת הכספים, אתם תבואו, "אתם" הכוונה הבאים אחריכם, אתה כבר תהיה בכלל איש רציני במערכת הכלכלית הפרטית במדינת ישראל, אבל הבאים אחריכם בעוד 30 שנה יגידו: אין כסף, ופה יש מיליארדים, בוא ניקח מזה.
בועז טופורובסקי: למרות שעשית קצת פרשנות.
משה גפני: אבל זאת האמת, זה היה הרעיון שעומד מאחורי העניין, אגב, שהוא נכון.
בועז טופורובסקי: יש לי הרבה מאוד חששות לגבי הביטוח הלאומי, אבל זה לא - - -
משה גפני: בבקשה, לא חשוב, אז אני אומר את זה, אבל זה רוח הדברים.
משה גפני: עזוב את ועדת הכספים, אנחנו לא שם.
<ספי זינגר: קודם כול להבין מה קורה.
<ספי זינגר: נניח שעזבנו את ועדת הכספים ועכשיו הוועדה הזאת לא אישרה את החלק שלה, מה המשמעות של זה?
<ספי זינגר: מה קורה?
משה גפני: מה קורה עם תקציב הביטחון?
<אסי קליין: לתקציב הביטחון יש אישור לפי חוק-יסוד: משק המדינה.
<אסי קליין: חוק-היסוד החריג אותו במיוחד וגם היו שם טעמים מכיוון - - -
משה גפני: החריגו אותו לדברים אחרים.
משה גפני: מה קורה אם לא מאשרים את תקציב הביטחון?
<אסי קליין: אבל היה שם טעם להחרגה.
<ספי זינגר: עושים אחד חלקי 12.
משה גפני: טעם גם יש פה.
משה גפני: שאלה, אתם מדברים חוקתית, חוקתית.
<ספי זינגר: אחד חלקי 12.
<יוגב גרדוס: חוקית.
משה גפני: אז תעזבו עכשיו פרשנות, אנחנו החלטנו מה הפרשנות, נחליט - - -
<ספי זינגר: חוקתית.
אברהם מיכאלי: - - - בעיות חוקתיות.
<אסי קליין: אי-אפשר אחד חלקי 12 במקרה הזה.
<ספי זינגר: מה נעשה?
<ספי זינגר: אחד חלקי 12?
משה גפני: אז עם כל הכבוד, יושב יושב-ראש ועדת הכנסת, איש אחראי, באמת יש קצת היגיון בדברים, ואי-אפשר אפילו להוציא אחד חלקי 12 לרווחה, לחינוך, למחקר ופיתוח, לבריאות, לתושבי מדינת ישראל, והוא לא יביא את האישור?
<אסי קליין: הוא לא יוכל, כי - - -
משה גפני: למה הוא לא יוכל?
משה גפני: עד 31 בדצמבר הוא לא יוכל עם תקציב המדינה?
<אסי קליין: אם הוא לא יעביר את זה, הוא לא יעבור.
אברהם מיכאלי: אדוני היושב-ראש, עם כל הכבוד לכל המשפטנים, יש לי הצעה, כל פעם יוצרים בעיה חוקתית, מי שיוצר את הבעיה יכול גם למצוא את הפתרון, מי שחושב על בעיה חוקתית ידאג גם לשבת עד אמצע הלילה וימצא פתרונות לבעיות חוקתיות.
אברהם מיכאלי: לכן, אנחנו את העיקרון הזה ניישר, ישבו החכמים במשרד, כל המשרדים שקשורים בדבר ימצאו פתרונות חוקתיים לזה, אנחנו לא מוצאים הרי.
ניצן הורוביץ: מה נסגר עם הרוויזיה?
משה גפני: אני עכשיו הולך להצביע.
משה גפני: חזרתי בי מהסיכום שהיה בהתחלה, רציתי שזה לא יהיה ועדת הכספים, רציתי שגם היושב-ראש לא יהיה קשור לוועדות אחרות, ואז הגיעו כל מיני פתרונות, וכשהתחלנו לנסח את הפתרונות האלה התברר שאנחנו מוציאים פה מתחת ידינו דבר רע.
משה גפני: בתקציב תהיה ועדה משותפת, אם שלושה ימים לפני התקציב זה לא יאושר אז זה הולך לוועדת הכספים.
משה גפני: יש איזו שאיפה בממשלה להביא את זה לוועדת הכספים ואנחנו מתנגדים.
משה גפני: מציע חבר הכנסת טופורובסקי, ואני אמרתי לו שאני מקבל את זה, אני חוזר בי, תהיה ועדה מיוחדת, חברי הוועדה, תשעה חברים, ייבחרו על-ידי ועדת הכנסת בתחילת הקדנציה כמו ועדות אחרות, בראש הוועדה יעמוד יושב-ראש ועדת הכנסת, למה?
משה גפני: מכיוון שטענו במשרד האוצר, הם אמרו: אם תשים מישהו לא בכיר, יכול להיות איזה חבר כנסת זוטר שיתחיל לנהל כל מיני משאים-ומתנים, והוא לא יביא את זה לאישור, אז תהיה בעיה.
משה גפני: אמרתי: אם זה המחיר, אז אני מסכים שיהיה יושב-ראש ועדת הכנסת.
משה גפני: זאת הייתה הצעת בועז טופורובסקי, קיבלתי אותה, על זה אנחנו רוצים להצביע על הרוויזיה, ואת הזה אנחנו רוצים לסיים.
משה גפני: רבותי, מי בעד אישור הרוויזיה של חבר הכנסת טופורובסקי ושלי?
בועז טופורובסקי: אני רוצה להמשיך ברשותך לעוד - הרי ביקשתי, אתה יודע, אני גם מתייעץ אתך, כאן בסעיף 46(ב) אחרי תיקון, בנושא של 70 חברי הכנסת, הרי רציתי שיהיה שריון של הסעיף.
משה גפני: אי-אפשר, אתה פותח תקדים מסוכן, מסוכן מאוד.